Document ID: 32007D0202

32007D0202
L 090/86
SLUŽBENI LIST EUROPSKE UNIJE
27.03.2007.
ODLUKA KOMISIJE
od 27. ožujka 2007.
o izmjeni Dodatka B Prilogu XII. Aktu o pristupanju iz 2003. u pogledu određenih objekata u sektorima mesa, ribe i mlijeka u Poljskoj
(priopćena pod brojem dokumenta C (2007) 1305)
(Tekst značajan za EGP)
(2007/202/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog XII., poglavlje 6., odjeljak B, pododjeljak I. stavak 1. točku (e),
budući da:
(1)
Poljskoj su odobrena prijelazna razdoblja za određene objekte koji su navedeni u Dodatku B (1) Prilogu XII. Akta o pristupanju iz 2003.
(2)
Dodatak B Prilogu XII. Akta o pristupanju iz 2003. izmijenjen je Odlukama Komisije 2004/458/EZ (2), 2004/471/EZ (3), 2004/474/EZ (4), 2005/271/EZ (5), 2005/591/EZ (6), 2005/854/EZ (7), 2006/14/EZ (8), 2006/196/EZ (9), 2006/404/EZ (10), 2006/555/EZ (11) i 2006/935/EZ (12).
(3)
Prema službenoj izjavi poljskog nadležnog tijela određeni objekti u sektorima mesa, ribe i mlijeka završili su postupak unapređenja i sada su potpuno usklađeni sa zakonodavstvom Zajednice. Određeni objekti su prestali s djelatnostima za koje su im odobrena prijelazna razdoblja. Ti bi se objekti stoga trebali izbrisati s popisa objekata s prijelaznim razdobljem,
(4)
Dodatak B Prilogu XII. Akta o pristupanju iz 2003. trebalo bi stoga na odgovarajući način izmijeniti.
(5)
Stalni odbor za prehrambeni lanac i zdravlje životinja obaviješten je o mjerama koje su predviđene ovom Odlukom,
DONIJELA JE OVU ODLUKU:
Članak 1.
Objekti navedeni u Prilogu ovoj Odluci brišu se iz Dodatka B Prilogu XII. Akta o pristupanju iz 2003.
Članak 2.
Ova je Odluka upućena državama članicama.
Sastavljeno u Bruxellesu 27. ožujka 2007.

Labels: 17
0
6
18
15